31975R0701
L 193/37
JURNALUL OFÍCIAL AL UNIUNII EUROPENE
Regulamentul Agenției de Aprovizionare a Comunității Europene a Energiei Atomice de modificare a Regulamentului de stabilire a normelor privind compararea cererii și ofertei de minereuri, materii prime și produse fisionabile speciale al Agenției de Aprovizionare din 5 mai 1960
AGENȚIA DE APROVIZIONARE,
-
având în vedere Tratatul de instituire a Comunității Europene a Energiei Atomice, în special articolul 60 alineatul (6),
-
având în vedere avizele Comitetului consultativ al agenției din 17 ianuarie 1974 și 30 aprilie 1974 și după consultarea aceluiași comitet, la 3 decembrie 1974, 21 ianuarie 1975 și 29 aprilie 1975,
ADOPTĂ PREZENTUL REGULAMENT:
Articolul 1
În regulamentul Agenției de Aprovizionare din 5 mai 1960 se introduce un articol nou 5 bis, cu următorul text:
„În ceea ce privește minereurile și materiile prime:
(a)
utilizatorii sunt autorizați să se adreseze direct producătorilor și să negocieze liber contractul de livrare cu cel pe care l-au ales;
(b)
utilizatorii sunt obligați să comunice agenției informațiile obținute de la producători cu privire la:
(i)
numărul ofertelor primite;
(ii)
cantitățile oferite;
(iii)
gama de prețuri care rezultă din acele oferte;
(c)
contractul de livrare cuprinde cel puțin următoarele:
1.
determină părțile contractante;
2.
cantitățile de materiale ce urmează a fi furnizate;
3.
eșalonarea anuală a livrărilor;
4.
natura materialelor ce urmează a fi livrate;
5.
țara de origine a materialelor ce urmează a fi livrate. Dacă în momentul încheierii contractului nu poate furniza această informație, furnizorul se angajează, față de utilizator și de agenție, să le comunice ulterior, în scris, țara de origine pentru fiecare livrare parțială;
6.
condițiile de stabilire a prețului și de plată;
7.
durata contractelor;
(d)
în termen de zece zile lucrătoare, contractul este prezentat agenției pentru a fi semnat, în scopul încheierii sale;
(e)
în cazul în care contractul de livrare nu include prevederi referitoare la utilizarea care se va da materialelor, utilizatorul prezintă, în același timp, la agenție o declarație scrisă în această privință;
(f)
agenția se pronunță fie încheind contractul, fie refuzând încheierea sa, în termen de zece zile lucrătoare începând de la data primirii contractului;
(g)
refuzul de a încheia contractul este adus la cunoștința părților interesate prin decizie motivată. Această decizie poate fi înaintată Comisiei, în conformitate cu dispozițiile articolului VIII alineatul (3) din statutul Agenției de Aprovizionare (2);
(h)
rezilierea contractului de livrare este adusă la cunoștința agenției;
(i)
orice modificare adusă contractului de livrare necesită semnătura agenției, urmând aceeași procedură ca și pentru contractul original.
Articolul 2
Articolul 7 din Regulamentul Agenției de Aprovizionare din 5 mai 1960 se modifică după cum urmează:
„Independent de dispozițiile prevăzute la articolele 5, 5 bisși 6 din prezentul regulament, în orice moment utilizatorii pot să formuleze cereri sau să transmită comenzi agenției. Aceste comenzi sunt onorate în cele mai bune condiții, în funcție de disponibilul pieței.”
Articolul 3
Prezentul regulament intră în vigoare la data publicării sale în Jurnalul Oficial al Comunităților Europene.
Adoptat la Bruxelles, 15 iulie 1975.